اگر آمریکانین روسییایا قارشی یئنی سانکسییالارینی آوروپا اؤلکهلری ده دستکلهسه، بو، واشینگتنلا موسکوا آراسیندا اقتصادی محاربهیه سبب اولاجاق.
آخار. آذ خبر وئریر کی، بونو «ریا نوووستی» آگنتلیینه آچیقلاماسیندا روسییالی پولیتولوق آندری سوزدالتسئو دئییب.
«روسییایا قارشی سانکسییالارین تطبیقی زامانی واشینگتن حاکم رولوندا چیخیش ائدیر. او اؤز قرارینین هانسیسا دلیللرله اساسلاندیرماغا احتیاج گؤرمور. آمریکان بو جور یاناشماسی واشینگتنون خاریجی سیاستینده عمومی تندنسییانین نتیجهسی اولا بیلر. بو یاناشما هم ده واشینگتنون بوتون دونیایا اؤز یوریسدیکسییالارینی یایماق جهدی ایله علاقدار اولا بیلر. اونلار هئچ کیمله حسابلاشماق ایستمیرلر»، - او بیلدیریب.
قید ائدک کی، بوندان اؤنجه روسییا باش ناظری دمیتری مدودیئو آمریکانین روسییایا قارشی سانکسییالارینین گوجلندیریلمهسینین موسکوایا اقتصادی ساواش آچماق آنلامینا گلجیینی دئییب.
azb_Arab azb_Arab azb_Arab azb_Arab